Zaragoza

Zaragoza je glavni grad španske autonomne zajednice Aragón. Smještena je u plodnoj ravnici uz obale rijeka Ebro, Huerva i Gállego. U gradu živi oko 680 hiljada stanovnika, što čini više od 50 % čitave regije. Grad se nalazi na 200 metara nadmorske visine. Historija Zaragoza ima historiju dugu 2000 godina. Kartaginjani su na ostacima keltiberskog naselja sagradili vojno uporište i dali mu ime Salduba. Rimljani su izvršili invaziju i grad se našao u sastavu rimske kolonije Cesaravguste, koju je osnovao Oktavijan August. U 5. vijeku Vizigoti osvajaju Zaragozu. 717. godine Arapi preuzimaju kontrolu nad gradom. Za vrijeme njihove vladavine Zaragoza ja postala najveći grad na sjeveru Španije. 777. godine Karlo Veliki je pokušao da zauzme grad, međutim bio je prisiljen da se povuče pred organizovanom odbranom i zbog napada Baska sa leđa. Od 1018. do 1118. godine Zaragoza je bila jedan od taifa kraljevina, nezavisnih muslimanskih država, koje su nastale u 11. vijeku nakon raspada Kordovskog halifata. 1118. godine pod vodstvom Alfonsa I od Aragona Aragonci su uz saradnju francuskog plemstva preoteli grad od Almoravida i proglasili ga prestolnicom Kraljevine Aragon. Za vrijeme rata za nezavisnost Španije protiv Napoleonove vojske Zaragoze je bila dva puta pod većom opsadom. Prvi put je bila od juna do augusta 1808, a drugi put od decembra 1808. do februara 1809. Obrazovanje U Zaragozi su smještena dva univerziteta: Javni univerzitet Zaragoze (Universidad de Zaragoza) Universidad San Jorge - privatni univerzitet Kultura Zaragoza je povezana sa počecima kršćanstva u Španiji. Prema predanju, Bogorodica se pojavila u 1. vijeku na stubu. Tu legendu obilježava bazilika koja se naziva "Nuestra Senjora del Pilar". Taj događaj se u Zaragozi obiležava 12. oktobra i predstavlja najveću svečanost u Zaragozi. Taj dan se podudara sa Kolumbovim otkrićem Amerike. Svečanost traje 9 dana sa karnevalima, procesijama, plesom, vatrometom. Znamenitosti Gradska vijećnica Lonha Katedrala Tapices de La Seo Muzej Pablo Gargallo Muzej Pilarista Muzej Camón Aznar Muzej del Foro Sport Gradski nogometni klub se zove Real Zaragoza te trenutno igra u drugoj španskoj ligi. Domaće utakmice igra na stadionu La Romareda, koji je otvoren 1957. godine. U gardu postoji i rukometni klub Caja Aragon de Zaragoza. Međunarodni odnosi Zaragoza je ostvarila internacionalna prijateljstva sa nekoliko svjetskih gradova: Galerija Reference